32004L0094
L 294/28
JURNALUL OFÍCIAL AL UNIUNII EUROPENE
DIRECTIVA 2004/94/CE A COMISIEI
din 15 septembrie 2004
de modificare a Directivei 76/768/CEE a Consiliului cu privire la anexa IX
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 76/768/CEE a Consiliului din 27 iulie 1976 de apropiere a legislației statelor membre privind produsele cosmetice (1), în special articolul 4a alineatul (1) al doilea paragraf,
după consultarea Comitetului științific pentru produse cosmetice și produse nealimentare destinate consumatorilor,
întrucât:
(1)
Ar trebui stabilit conținutul anexei IX la Directiva 76/768/CEE în scopul enumerării acelor metode alternative de experimentare pe animale care au fost validate de Centrul european pentru validarea metodelor alternative (ECVAM) al Centrului Comun de Cercetare și care nu sunt specificate în anexa V la Directiva 67/548/CEE a Consiliului din 27 iunie 1967 de apropiere a actelor cu putere de lege și a actelor administrative privind clasificarea, ambalarea și etichetarea substanțelor periculoase (2).
(2)
Deoarece este posibil ca experimentarea pe animale să nu poată fi înlocuită integral cu o metodă alternativă, ar trebui să se menționeze în anexa IX dacă metoda alternativă înlocuiește integral sau parțial experimentarea pe animale.
(3)
Directiva 76/768/CEE ar trebui modificată în consecință.
(4)
În prezent, nu există metode alternative validate de ECVAM, cu excepția celor care figurează în anexa V la Directiva 67/548/CEE a Consiliului.
(5)
Măsurile prevăzute de prezenta directivă sunt conforme cu avizul Comitetului permanent pentru produse cosmetice,
ADOPTĂ PREZENTA DIRECTIVĂ:
Articolul 1
Textul din anexa la prezenta directivă se inserează în anexa IX la Directiva 76/768/CEE.
Articolul 2
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 21 septembrie 2004. Statele membre comunică de îndată Comisiei textele acestor acte, precum și un tabel de corespondență între aceste acte și prezenta directivă.
(2) Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
(3) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
Articolul 3
Prezenta directivă intră în vigoare a treia zi de la data publicării în Jurnalul Oficial al Uniunii Europene.
Articolul 4
Prezenta directivă se adresează statelor membre.
Adoptată la Bruxelles, 15 septembrie 2004.